भाजपा करेगी दीनदयाल के जन्म शताब्दी पर कार्यकर्ताओं को सम्मानित
भाजपाकी बैठक बुधवार को जिला प्रधान मोहित गुप्ता की अगुवाई में हुई। इसमें प्रदेश संगठन मंत्री दिनेश कुमार प्रदेश महामंत्री केवल कुमार ने दीनदयाल उपाध्याय जन्म शताब्दी कार्यक्रमों की रूपरेखा बताई। कुमार ने उपाध्याय के जीवन के बारे जानकारी दी। दिनेश कुमार के अनुसार जन्म शताब्दी कार्यक्रमों में सीनियर कार्यकर्ताओं की सूची तैयार कर उन्हें सम्मानित किया जाएगा। स्वच्छ भारत अभियान के तहत अपने आसपास की सफाई लोगों को इसके प्रति जागरूक करना, युवाओं को नशे के खिलाफ जागरूक करना, देश को नशा मुक्त करने के लिए सहयोग करना, अंग दान, नेत्र दान करने के लिए प्रेरित करना , बेटी बचाओ बेटी पढ़ाओ अभियान को कामयाब करना आदि कार्यक्रम किए जाएंगे। जिला संगठन मंत्री जीवन गर्ग, जिला प्रभारी राकेश जैन, इंप्रूवमेंट ट्रस्ट के चेयरमैन दयाल सोढ़ी, सीनियर डिप्टी मेयर तरसेम गोयल, डिप्टी मेयर गुरिंदरपाल कौर मांगट उपस्थित थे।
hin_Deva hin_Deva